## פנטסיה אורבנית פנטסי.קון הוא כנס שנתי הנערך זו השנה הרביעית ברציפות על-ידי האגודה הישראלית למדע בדיוני ולפנטסיה. הכנס יתקיים בחול המועד פסח, בימים רביעי וחמישי 7-8 לאפריל 2004, במרכז ארץ ישראל יפה, גני יהושוע, בפארק הירקון, תל-אביב (שימו לב לכך כי השנה הכנס מתקיים במקום חדש). בכנס יוקרנו סרטים חדשים בהקרנות בכורה (Cypher בכיכובה של לוסי ליו), סרטים מוכרים ואהובים, המיני-סדרה Truckers (על-פי ספרו של טרי פראצ'ט), יצירתו של ניל גיימן לעולם-לא-עולם, סדרת הקאלט עלילות הפתן השחור, סרטי אנימה (אנימציה יפנית), פרקים מסדרות הטלויזיה באפי קוטלת הערפדים, The Dead Zone, אנג'ל, Dead Like Me ועוד. בין המרצים בכנס: הסופר גיא חסון, העורך והמתרגם עמנואל לוטם, ד"ר אילנה גומל, מומחה האנימה רז גרינברג ועוד. במסגרת האירועים המיוחדים בכנס תוצג הצגת החובבים "הפלנטיר" - פרודיה פרועה על שר הטבעות בסגנון "מופע הקולנוע של רוקי", יתקיים מפגש עם ועד האגודה הישראלית למדע בדיוני ולפנטסיה, יוקרנו קליפים של מדע בדיוני ופנטסיה ויתקיימו אירועים רבים נוספים. בלובי תוכלו להתרשם מהאוירה המיוחדת של הכנס, לבקר בתערוכת ציורי הפנטסיה "צייר לי דרקון", ולהנות מהדוכנים הרבים, בהם ימכרו ספרי מדע בדיוני ופנטסיה, אבזרים, משחקים, מוצרי משחקי תפקידים ועוד. בדוכן היד השניה תוכלו למכור ולקנות ספרים משומשים, משחקים, קלטות וידיאו ו-DVD. נשמח לראותכם בכנס פנטסי.קון 2004!